
Text rozhodnutia
Súd: Krajský súd Banská Bystrica Spisová značka: 16Co/44/2016 Identifikačné číslo súdneho spisu: 6115207705 Dátum vydania rozhodnutia: 20. 10. 2016 Meno a priezvisko sudcu, VSÚ: JUDr. Ivica Hanusková ECLI: ECLI:SK:KSBB:2016:6115207705.1 Uznesenie Krajský súd v Banskej Bystrici, v senáte zloženom z predsedu senátu JUDr. Ivice Hanuskovej a členov senátu Mgr. Štefana Baláža a JUDr. Alexandra Mojša, v právnej veci žalobcov 1/ G.. T. T., nar. 7. 6. XXXX, bytom W. W., H. cesta XX a 2/ B. T., nar. 6. XX. XXXX, bytom W. W., H. cesta XX, proti odporcom 1/ G.. T. X., nar. 5. 8. XXXX, bytom W. W., O. XX a 2/ REALBYT PLUS, s. r. o., so sídlom Banská Bystrica, Železničiarska 9, IČO: 36 057 240, zastúpeným splnomocneným advokátom JUDr. Michalom Badinským, advokátska kancelária so sídlom Banská Bystrica, ČSA 20, o náhradu škody, takto r o z h o d o l : Krajský súd v y z ý v a žalobcu 1/, aby v lehote 10 dní od doručenia tohto uznesenia doplnil odvolanie zo dňa 15. 1. 2016 o svoj vlastnoručný podpis. V prípade, ak žalobca 1/ odvolanie v ustanovenej lehote nedoplní, odvolací súd odvolanie žalobcu 1/ odmietne. o d ô v o d n e n i e : 1. Okresný súd Banská Bystrica uznesením č. k. 13C/184/2015-76 zo dňa 11. 12. 2015 odmietol podanie žalobcov 1/ a 2/ zo dňa 2. 4. 2015 v znení doplnení zo dňa 10. 4. 2015 a zo dňa 13. 8. 2015. 2. Žalobcovia podali voči predmetnému uzneseniu okresného súdu odvolanie, ktoré je vlastnoručne podpísané len žalobkyňou 2/. Pokiaľ sa jedná o podpis žalobcu 1/, v predmetnom odvolaní sa nachádza len fotokópia šifry, ktorá by mohla byť podpisom žalobcu 1/. 3. Podľa § 363 zákona č. 160/2015 Z. z. Civilného sporového poriadku (ďalej v texte „CSP“), v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). 4. Podľa ust. § 127 ods.1 písm. e/ CSP ak zákona na podanie nevyžaduje osobitné náležitosti, v podaní sa uvedie podpis. 5. Podľa ust. § 386 písm. d) CSP odvolací súd odmietne odvolanie, ak nemá náležitosti podľa § 363, ak pre vady odvolania nemožno v odvolacom konaní pokračovať. 6. Odvolací súd dospel k záveru, že odvolanie zo dňa 15. 1. 2016 nie je opatrené podpisom žalobcu 1/, len fotokópiu šifry, ktorá by mohla (ale aj nemusela) byť podpisom žalobcu 1/. Vzhľadom k uvedenému nemá odvolací súd procesnú istotu v tom, že odvolanie skutočne podal (aj) žalobca 1/ a uvedená skutočnosť bráni, aby bolo možné v odvolacom konaní pokračovať. Preto odvolací súd v zmysle vyššie citovaných ustanovení vyzval žalobcu 1/, aby uvedenú vadu v stanovenej lehote odstránil a svoje podanie doplnil tak, aby bolo z neho zrejmé, že je podávateľom uvedeného odvolania. 7. V prípade ak žalobca 1/ odvolanie v ustanovenej lehote nedoplní, odvolací súd odvolanie žalobcu 1/ odmietne. 8. Rozhodnutie bolo prijaté senátom Krajského súdu v Banskej Bystrici, ako súdu odvolacieho, pomerom hlasov 3: 0. Poučenie: Proti rozhodnutiu odvolacieho súdu je prípustné dovolanie, ak to zákon v § 420 - 423 CSP pripúšťa (§ 419 CSP), v lehote 2 mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde ( § 427 ods. 2 CSP). Dovolanie môže podať strana, v ktorej neprospech bolo rozhodnutie vydané (§ 424 CSP), intervenient, ak spolu so stranou, na ktorej vystupoval, tvoril nerozlučné spoločenstvo podľa § 77 CSP (§ 425 CSP) a prokurátor, ak sa konanie začalo jeho žalobou alebo ak do konania vstúpil (§ 426 CSP). Dovolateľ musí byť v dovolacom konaní zastúpený advokátom; dovolanie a iné podania dovolateľa musia byť spísané advokátom (§ 429 ods. 1 CSP). Povinnosť podľa ods. 1 § 429 CSP neplatí za podmienok ustanovených v ods. 2 § 429 CSP. V dovolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2016:6115207705.1 (dáta aktuálne k 14. 11. 2026). Záväzné je znenie zverejnené súdom.




